Unan eus ar spesadoù ed gwez a gresk e kreiz Turkia eo ar segal. Kavout a reer roudennoù eus ar stumm-feurm e kementadoù bihan en un nebeut lechiennoù arkeologiel e Turkia met estreget-se ne zeu war-wel nemet en Europa e-pad oadvezh an arem etre -1800 ha -1500 [1]. Posupl e oa bet enbarzhiet deus Turkia asambles gant ar gwinizh hag e oa bet gounezet diwezhatoch en un doare distag. Gounezet e oa bet gant ar Romaned e Preden ha war vord an Danav met kavet fall e oa bet ganto hervez Plinius an Henañ.